
ОБЩИНА БУРГАС
                                8000 Бургас, ул. „Александровска” № 26

                    www.burgas.bg; електронна поща: obshtina@burgas.bg

ДО
ОБЩИНСКИ СЪВЕТ

БУРГАС

ДОКЛАДНА ЗАПИСКА

От Красимир Стойчев – за кмет на Община Бургас
съгласно Заповед №1713/07.07.2014 г.
Относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас, приета с решение на Общински съвет-гр.Бургас, протокол №44, т.1 от 19.03.2003г., изм. с протокол №47/16.07.2003г.; протокол №3/19.12.2003г.; протокол №11/24.06.2004г.; протокол №16/30.11.2004 г.; протокол №18/21.12.2004г.; протокол №20/24.02.2005г.; протокол  №19/31.01.2005г.; протокол №22/31.03.2005г.; протокол №26/28.07.2005г.; протокол №29/25.11.2005г; протокол №31/21.12.2005г.; протокол №32/31.01.2006г.; протокол №33/28.02.2006г.; протокол №35/27.04.2006г.; протокол №38/20.07.2006г., протокол №43/20.12.2006г.; протокол №44/30.01.2007г.; протокол №45/28.02.2007г.; протокол №47/25.04.2007г.; протокол №48/14.06.2007г.; протокол №4/20.12.2007г.; протокол №7/27.03.2008г.; протокол №8/17.04.2008г.; протокол №10/19.06.2008г.; протокол №11/24.07.2008г.; протокол №16/20.12.2008г.; протокол №17/29.01.2009г.; протокол №19/19,25.03.2009г.; протокол №20/23 и 28.04.2009г.; протокол №22/11.06.2009г.; протокол №23/23.07.2009г.; протокол №24/17.09.2009г.; протокол №25/22.10.2009г.; протокол №29/17 и 18.12.2009г.; протокол №34/20 и 26.05.2010г.; протокол №36/22.07.2010г.; протокол №37/23.08.2010г.; протокол №38/23 и 24.09.2010г.; протокол №41/18 и 23.11.2010г.; протокол №43/09 и 14.12.2010г.; протокол №44/20 и 25.01.2011г.; протокол №47/24 и 29.03.2011г.; протокол №49/19.05.2011г.; протокол №50/23.06.2011г.; протокол №5/22.12.2011г., протокол №17/18.12.2012 г.; изм. с Решение №729/14.05.2012 г. по адм.д.№1521/2011 г. на Административен съд - Бургас, в сила от 10.01.2013 г.; протокол №19/29 и 31.01.2013 г.; протокол № 31/17.12.2013 г.

УВАЖАЕМИ ОБЩИНСКИ СЪВЕТНИЦИ,
В обнародвания в бр.39 на „Държавен вестник“ от 20.05.2011г. Закон за изменение и допълнение на Закона за опазване на земеделските земи(ЗОЗЗ), се измени и допълни правната уредба, регламентираща промяна на предназначението на земеделски земи за неземеделски нужди. Промените обхващат и чл.30 от ЗОЗЗ, в който е създадена нова ал.2. С тази норма е предоставено правомощие на Общинския съвет да определи местна такса, която ще се заплаща при промяна предназначението на земеделска земя от общинския поземлен фонд, включително и за случаите, в които са налице хипотезите на чл.29, ал.3 и 4 от ЗОЗЗ.

Размерът на таксата не може да бъде строго фиксиран. При нейното определяне следва да се има предвид бонитетната категория на земята, размера и местонахождението й, вида на обекта и възможностите за напояване, както и съблюдаване на принципите, визирани в чл.8 от ЗМДТ. 

Поради гореизложеното е целесъобразно размерът на местната такса, която да се заплаща за промяна предназначението на земеделска земя от общинския поземлен фонд, включително и за случаите, в които са налице хипотезите на чл.29, ал.3 и 4 от ЗОЗЗ, да се определя по формула с включване на горните показатели.

Предложената в проекта на Наредба за изменение и допълнение формула е заимствана от „Тарифата за таксите, които се заплащат при промяна предназначението на земеделски земи“, одобрена с ПМС №112 от 31.05.2002г., обн. ДВ, бр.56, от 07.06.2002г.
Предвид гореизложеното е необходимо изменение и допълнение на Наредбата за определянето и администрирането на местните такси и цени на услуги на територията на Община Бургас, като се създаде нов Раздел десети „Такси при промяна на предназначението на земеделска земя от общинския поземлен фонд“ към Глава втора „МЕСТНИ ТАКСИ“, с която да се регламентира начинът за определяне и размерът на местната такса, която ще се заплаща при промяна предназначението на земеделска земя от общинския поземлен фонд, включително случаите по чл.29, ал.3 и ал.4 от ЗОЗЗ.

Приемането на наредбата за изменение и допълнение на Наредбата за определянето и администрирането на местните такси и цени на услуги на територията на Община Бургас е в съответствие с разпоредбата на чл.30, ал.2 от ЗОЗЗ. С приемането й от Общински съвет - Бургас, се създава нормативно основание за изчисляване таксата, която се дължи при промяна предназначението на земи от общинския поземлен фонд.
Прилагането на предлаганите изменения и допълнения с проекта на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас не е обвързано с разходването на финансови средства.

Предлаганият проект на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас е с правно основание чл. 21, ал. 1, т. 23, във връзка с ал. 2 от Закона за местното самоуправление и местната администрация. Съобразен е с европейското законодателство - Регламент (ЕО) № 1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                    

Проектът на Наредбата е обявен на интернет страницата на Община Бургас и Общински съвет Бургас в изпълнение на чл. 26 от ЗНА.

Предвид изложеното и на основание чл. 21, ал. 1, т. 23, във връзка с ал. 2 от Закона за местното самоуправление и местната администрация, предлагам Общински съвет – Бургас да приеме следното

Р Е Ш Е Н И Е:


Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас, приета с решение на Общински съвет-гр.Бургас, протокол №44, т.1 от 19.03.2003г., изм. с протокол №47/16.07.2003г.; протокол №3/19.12.2003г.; протокол №11/24.06.2004г.; протокол №16/30.11.2004 г.; протокол №18/21.12.2004г.; протокол №20/24.02.2005г.; протокол  №19/31.01.2005г.; протокол №22/31.03.2005г.; протокол №26/28.07.2005г.; протокол №29/25.11.2005г; протокол №31/21.12.2005г.; протокол №32/31.01.2006г.; протокол №33/28.02.2006г.; протокол №35/27.04.2006г.; протокол №38/20.07.2006г., протокол №43/20.12.2006г.; протокол №44/30.01.2007г.; протокол №45/28.02.2007г.; протокол №47/25.04.2007г.; протокол №48/14.06.2007г.; протокол №4/20.12.2007г.; протокол №7/27.03.2008г.; протокол №8/17.04.2008г.; протокол №10/19.06.2008г.; протокол №11/24.07.2008г.; протокол №16/20.12.2008г.; протокол №17/29.01.2009г.; протокол №19/19,25.03.2009г.; протокол №20/23 и 28.04.2009г.; протокол №22/11.06.2009г.; протокол №23/23.07.2009г.; протокол №24/17.09.2009г.; протокол №25/22.10.2009г.; протокол №29/17 и 18.12.2009г.; протокол №34/20 и 26.05.2010г.; протокол №36/22.07.2010г.; протокол №37/23.08.2010г.; протокол №38/23 и 24.09.2010г.; протокол №41/18 и 23.11.2010г.; протокол №43/09 и 14.12.2010г.; протокол №44/20 и 25.01.2011г.; протокол №47/24 и 29.03.2011г.; протокол №49/19.05.2011г.; протокол №50/23.06.2011г.; протокол №5/22.12.2011г., протокол №17/18.12.2012 г.; изм. с Решение №729/14.05.2012 г. по адм.д.№1521/2011 г. на Административен съд - Бургас, в сила от 10.01.2013 г.; протокол №19/29 и 31.01.2013 г.; протокол № 31/17.12.2013 г., както следва:
§1. Изменя и допълва Наредбата за определянето и администрирането на местните такси и цени на услуги на територията на Община Бургас, като допълва Глава ВТОРА: МЕСТНИ ТАКСИ с нов Раздел Х: Такси при промяна на предназначението на земеделска земя от общинския поземлен фонд. 
§2. Създава се нов чл. 47 а със следното съдържание:

„Чл. 47а (1) При промяна на предназначението на земеделска земя от общинския поземлен фонд за неземеделски нужди, включително в случаите по чл. 29, ал. 3 и  ал.4 от Закона за опазване на земеделските земи  се заплаща такса, съгласно Приложение № 8.

(2) Размерът на таксата се определя от:
1. бонитетната категория на земеделската земя, посочена в акта за категоризация, изготвен съгласно Наредбата за категоризиране на земеделските земи при промяна на тяхното предназначение;

2. размера на земята, включена в границите на определената площадка или трасе на обекта;

3. местонахождението на земята съобразно категорията на населеното място, определена по реда на чл. 36, ал. 2 от Закона за административно- териториалното устройство на Република България;

4. вида на обекта;

5. възможността за напояване.

(3) Не се заплаща такса в случаите, определени в чл.30, ал.3 и ал. 4 от Закона за опазване на земеделските земи.

(4) При изграждане на разсадници и други обекти за производство на земеделска продукция , такса се заплаща само за тази част от земята, която се застроява със спомагателни сгради, съоръжения и комуникации и от нея пряко не се получава земеделска продукция.

(5) Таксата за всички спомагателни и допълнителни обекти, за инженерната инфраструктура и комуникациите, намиращи се във и извън границите на площадката (трасето) на основния обект, се определя в зависимост от вида на обекта, за който се иска промяна на предназначението на земеделските земи.“

§3. Допълва Тарифата за цени на услуги и права, предоставени от общината, съгласно чл. 6, ал. 2 от Закона за местните данъци и такси на територията на Община Бургас към Наредбата за определянето и администрирането на местните такси и цени на услуги на територията на Община Бургас, с ново Приложение № 8 към Наредбата за определянето и администрирането на местните такси и цени на услуги на територията на Община Бургас със следното съдържание:
ПРИЛОЖЕНИЕ № 8

Такси при промяна на предназначението на земеделска земя от общинския поземлен фонд за неземеделски нужди.
1. Размерът на таксата за промяна на предназначението на земеделска земя се определя от:

1.1. бонитетната категория на земеделската земя, посочена в акта за категоризация, изготвен съгласно Наредбата за категоризиране на земеделските земи при промяна на тяхното предназначение (ДВ, бр. 90 от 1996 г.);

1.2. размера на земята, включена в границите на определената площадка или трасе на обекта;

1.3. местонахождението на земята съобразно категорията на населеното място, определена по реда на чл. 36, ал. 2 от Закона за административно-териториалното устройство на Република България;

1.4. вида на обекта;

1.5. възможността за напояване.

2. При промяна на предназначението на земеделска земя от общинския поземлен фонд, размерът на таксата се определя по следната формула:

Т = СББ х Кплощ х Кк х Кпол, 

където:

Т е таксата за промяна на предназначението на 1 дка. земеделска земя (лв.);

СББ - средният бонитетен бал за съответната категория земеделска земя при неполивни условия; за некатегоризируема земя СББ е 2,5;

Кплощ - коефициентът за площта на земята, необходима за обекта;

Кк - коефициентът за категорията на населеното място;

Кпол - коефициентът за поливност.

2.1. Коефициентът за площта на земята /Кплощ/ се определя в зависимост от размера на земята, необходима за обекта, и от вида на обекта, както следва:

2.1.1. за обектите, чиито видове са посочени в т.3 от настоящото приложение

а) при площ до 1 дка. включително - 2,00;

б) при площ над 1 до 5 дка. включително - 3,00;

в) при площ над 5 до 10 дка. включително - 4,00;

г) при площ над 10 дка.- 5,00;

2.1.2.за обектите по т.4,  независимо от размера на площта, която се засяга - 2,00;

2.1.3. за имоти, които са разположени в едно и също землище и за които предложения за промяна на предназначението са внесени от един и същ собственик или лице, което има право да строи в чужд имот, коефициентът за площ по т. 2.1 се определя въз основа на сумата от площите на всички имоти независимо от броя на изработените за тях подробни устройствени планове.

2.2. Коефициентът за категорията на населеното място се определя в зависимост от групата по категория на населеното място и от вида на обекта, както следва:

	ГРУПИ ПО КАТЕГОРИЯ
	    ВИД НА ОБЕКТА
	

	
	по т.3
	по т.4

	1
	2
	3

	За земи в землищата на гр. Бургас и кварталите на града, населени места от I категория, национални курорти и землища на населени места,  граничещи с морската  брегова ивица 
	13,00
	 1,20

	За земи в землищата на 
	 
	 

	населени места от IV и 
	 
	 

	V категория
	9,00
	0,80

	За земи в землищата на 
	
	

	населени места от VI, 
	
	

	VII и VIII категория
	6,00
	0,50


2.3. За линейни обекти коефициентът по т. 2.2. е 1,00.

2.4. Коефициентът за поливност при поливни условия е 1,20, а при неполивни - 1,00.

3. Размерът на таксата се определя по формулата в т.2, като се ползва съответният коефициент в колона 2 от таблицата към т.2.2, при промяна на предназначението на земеделската земя за изграждане на:

3.1. търговски обекти;

3.2. производствени обекти;

3.3. складови обекти;

3.4. административни обекти;

3.5. курортни обекти;

3.6. туристически и спортни обекти;

3.7. жилищни и вилни сгради, паркинги и гаражи.

    4. Размерът на таксата се определя по формулата в т.2,  като се ползва съответният коефициент в колона 3 на таблицата към т.2, при промяна на предназначението на земеделската земя за изграждане на:
4.1. здравни обекти;

4.2. обекти на науката, образованието и културата;

4.3. обекти на енергетиката и транспорта;

4.4. обекти със социално предназначение;

4.5.обекти за опазване и възстановяване на околната среда;

4.6. обекти, свързани с отстраняване на природни бедствия и аварии;

4.7. обекти на отбраната и националната сигурност;

4.8. обекти, свързани с производството, съхранението и преработката на селскостопанска продукция, както и обекти на хранително-вкусовата промишленост; стокови тържища за непреработена растителна и животинска продукция; обекти за съхраняване, поддържане и ремонт на селскостопанска техника;

4.9. хидромелиоративна инфраструктура;

4.10. игрални полета на игрища за голф.

5. Таксата се заплаща от инвеститора на обекта или лицето, което има право да строи в земеделска земя от общинския поземлен фонд в тримесечен срок от получаване на уведомление по чл.24а от ЗОЗЗ от Комисията по чл. 17, ал.1 от ЗОЗЗ, след положително  Решение по чл.24, ал.2 от ЗОЗЗ за промяна предназначението на земеделската земя.


5.1 За определяне размера на таксата, инвеститора подава заявление в Общинската администрация, придружено със следните документи:


5.1.1 Уведомление по чл.24а от ЗОЗЗ за постановено положително решение за промяна на предназначението на земеделската земя от комисията по чл.17, ал.1 от ЗОЗЗ;


5.1.2. Копие от акта за категоризация. Когато имотът представлява полски път /без категория/се прилага чл.1, ал.4 от Наредбата за категоризиране на земеделските земи при промяна на тяхното предназначение.


5.1.3. Копие от удостоверение за поливност


5.2. Размерът на таксата за всеки конкретен обект се определя от комисия, назначена от Кмета на община и се отразява в протокол. Протоколът на комисията се връчва на инвеститора на обекта или лицето, което има право да строи в земеделска земя от общинския поземлен фонд, по реда на АПК.


5.3.Таксата се заплаща еднократно, в срока предвиден в  уведомлението към Решението на комисията по чл.17, ал.1 от ЗОЗЗ, по бюджетна сметка на Община Бургас


5.4 При отмяна на решението за промяна на предназначението на земята по реда на ЗОЗЗ, както и в случаите по чл.24, ал.5, т.2 и т.3 от същия закон, заплатената такса по т.2 от тарифата, не се възстановява.

КРАСИМИР СТОЙЧЕВ 
За кмет на Община Бургас

съгласно Заповед №1713/07.07.2014 г.
